Document ID: 32003L0111

Kommissionens direktiv 2003/111/EF
af 26. november 2003
om ændring af bilag II til direktiv 92/34/EØF om afsætning af frugtplanteformeringsmateriale og frugtplanter bestemt til frugtproduktion
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/34/EØF af 28. april 1992 om afsætning af frugtplanteformeringsmaterialer og frugtplanter bestemt til frugtproduktion(1), særlig artikel 1, stk. 3, og
ud fra følgende betragtninger:
(1) Der er i direktiv 92/34/EØF fastsat fællesskabsbestemmelser for afsætning af frugtplanteformeringsmateriale og frugtplanter bestemt til frugtproduktion i Fællesskabet. Direktivet finder anvendelse på de slægter og arter, der er opført på listen i bilag II til ovennævnte direktiv.
(2) En række frugtslægter og -arter, der ikke hidtil har været omfattet af bilag II til direktiv 92/34/EØF, har fået stadig større økonomisk betydning. Det er derfor hensigtsmæssigt at optage dem på listen over slægter og arter i bilag II til ovennævnte direktiv. Følgende slægter og arter bør optages: Castanea sativa Mill., Ficus carica L., Fortunella Swingle, Poncirus Raf. og Vaccinium L. Desuden bør arten Citrus, arten Fragaria, arten Pyrus, arten Ribes og arten Rubus tilføjes til Citrus sinensis (L.) Osbeck, C. limon (L) Burm.f., C. reticulata Blanco, C. paradisi Macf., C. aurantifolia (Christm.) Swing, Fragaria x ananassa Duch. (jordbærplante), Pyrus communis L., Ribes (ribsbusk) og Rubus (brombærbusk), og Cydonia Mill. bør erstattes af Cydonia oblonga Mill.
(3) Af klarhedshensyn bør listen i bilag II til direktiv 92/34/EØF erstattes af en ny liste indeholdende alle slægter og arter med deres botaniske navn i alfabetisk rækkefølge.
(4) Direktiv 92/34/EØF bør ændres i overensstemmelse hermed.
(5) De i dette direktiv fastsatte foranstaltninger er i overensstemmelse med udtalelse fra Den Stående Komité for Formeringsmateriale og Planter af Frugtslægter og -arter -
UDSTEDT FØLGENDE DIREKTIV:
Artikel 1
Bilag II til direktiv 92/34/EØF affattes som angivet i bilaget til nærværende direktiv.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme nærværende direktiv senest den 31. oktober 2004. De meddeler straks Kommissionen teksten til disse bestemmelser og en sammenligningstabel, som viser sammenhængen mellem de pågældende bestemmelser og nærværende direktiv.
Når medlemsstaterne vedtager disse bestemmelser, skal de indeholde en henvisning til nærværende direktiv, eller de skal ved offentliggørelsen ledsages af en sådan henvisning. Medlemsstaterne fastlægger reglerne for denne henvisning.
2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af nærværende direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 26. november 2003.

Labels: 3
6